Jól van, emberek, figyelem!
Én úgy tanultam, hogy a jó leszállás az, ami után egyben marad a gép.
A Sojournert azonban eléggé megviselte a lejövetel.
Houston szerint a hajtóművek javíthatatlanok.
Szerencsére jóban vagyok a Helios parancsnokával,
és ledumáltam a hazafuvart.
De először is, naplemente előtt a bázisunkra kell érnünk.
A modulok három kilométerre vannak innen.
Nem kell senkinek mondani,
hogy errefelé a hőmérséklet hűvöskés: mínusz 100 fokra megy le éjjel.
Szóval, nem árt, ha kilépünk.
Annyi cuccot vigyünk, amit elbírunk!
A többiért visszajövünk a marsjárókkal.
Üdv a Vörös bolygón, emberek!
Hidrazinelosztó lezárva.
Leeresztés indul…
Otthon, édes otthon.
Jól van, emberek! Irány befelé! Kurblizzuk be a kérót!
Gyere, Will!
Hűha!
ÚJ ÉDEN
Közel 30 évvel azután, hogy elvesztettük a Holdat, megnyertük a Marsot.
AZ USA NYERTE A MARS-VERSENYT
Tudom, hogy sokan döntetlennek titulálják,
de egy amerikai hajó vitt le mindenkit,
szóval ez nálam vitathatatlan amerikai siker.
Most kezdődik egy másik verseny, a verseny a vízért, ami mindhárom expedíciónak
létszükséglet.
A Valles Marineris-i leszállóhelyeket
a marsi talaj alatti jégkészletek közelsége miatt jelölték ki.
LESZÁLLÓHELYEK
A Helios legénysége már beazonosított pár kisebb lelőhelyet…
A HELIOS A MARSRA VITTE MOBIL BÁZISMODULJAIT
…melyekből a kinyert vizet
a marsi légkörrel keverve kezdhetik meg a hazaúthoz szükséges metán előállítását.
A feladat jelentősége óriási,
hiszen csak a Főnix hozhatja vissza a három legénységet a Földre
a Sojourner hajtóműveinek megrongálódása után.
Nem ez a NASA és a Roszkozmosz egyetlen gondja,
hiszen vizet egyelőre egyikük sem talált.
FELÁLLT A NASA MARS-BÁZISA
Helyzetüket tovább komplikálja,
hogy nyolc asztronautát és kozmonautát kell elszállásolni
hat főre szánt ellátmány mellett.
Rém elfoglalt odafent mindenki.
Vizet keresnek, oxigént állítanak elő,
felállítják az atomerőművet, megtermelik maguknak az élelmet.
Hallani is fárasztó.
De ha az nem szívmelengető, hogy amerikaiak és oroszok
oly sok évnyi feszültség után együtt dolgoznak, akkor semmi.
És én még azt hittem, Amerikában minden nagyobb.
Hát, átköltözhetünk a ti bázisotokra is.
Merre is találjuk?
Ó, megvan! Az űrben lebeg a hajótokkal együtt.
Ne már! A Marson vagyunk!
Óriási kaland! Élvezzétek ki!
Mire észbe kapunk,
elénekli a „We Are The World”-öt.
Jól van, emberek, figyelem!
Nem mondok vele újdonságot,
de a klímaberendezés továbbra sem működik rendesen.
Tudom, hogy nem egyszerű, de takarékoskodni kell a vízzel.
Nem olyan könnyű jeget találni, mint gondoltuk.
Amíg nem találunk, annyi vizünk van, amennyit hoztunk.
Mivel a sérült modullal odaveszett az ellátmány egy része,
Houston kiszámolta, hogy tudunk spórolni a vízzel.
1,9 liter jut fejenként, naponta.
De ebben minden benne van.
Ivóvíz, élelemrehidratálás…
és a szennyvíz.
Tudom, tudom.
Közben, Will és Rolan,
dolgozzatok tovább a klímaberendezés javításán!
Kelly foglalkozik a palántákkal,
dr. Majakovszkij pedig kövesse nyomon a legénység hidratációs szintjét…
Parancsnok, ismételten kérem, ne utasítgassa a szovjet legénységet!
Parancsnok, ha megkérhetem, jelölje ki az orvosukat
a legénység hidratációs szintjének nyomon követésére!
Már ha nem okoz gondot.
Nagyon köszönöm.
Jól van, emberek. Tegyük el magunkat holnapra!
Hihetetlen, hogy megint közös a szállásunk.
A Jamestownon is szar volt…
Ugyan már! Mi vagyunk a kozmikus Furcsa pár!
Na ja.
Én a rendmániás, te meg az idegesítő, trehány alak.
Ebben igazad van. Ebben igazad van.
- Jóccakát! - Kösz!
HELIOS-BÁZIS
Rém közel voltunk, Karen!
Karnyújtásnyira.
De a vihar nem hagyott alább, és én…
Tudtam, hogy veszélyes.
Megszólalt a vészjelzés, szólt a talajközelségi riasztó…
de így is letettem volna…
amíg meg nem láttam Dannyt.
És akkor…
Nem tudnék együtt élni azzal, ha valami történne vele.
Olyan ő nekem, mintha a fiam lenne, Karen.
És én csak…
Nem is tudom. Nem tudtam megtenni.
Képtelen voltam rá.
Felhúztam az orrát.
Rohadt életbe! Mi lesz már?
- Kilyukadt a szkafanderem! - Ó, baszki!
Szorítsd rá a másik kesztyűt!
Próbáld légmentesen tartani!
Ez enyhíti a fájdalmadat.
Nyolcóránként egy, oké?
KODEIN
Kösz!
Az előírások alapján sérült kézzel
vissza kell menned a Főnixre a következő váltás érkezésekor,
hátha magasabb szintű orvosi ellátást igényelsz.
Ugyan! Egy kis vágás csak.
Nem én hozom a szabályokat.
Jól vagy, Danny?
Aha, jól vagyok.
- Hadd lássam! - Mondtam, jól vagyok!
Oké.
Szóval, mi történt?
Semmi. A fúró elszállt.
Jól van, rendben. Kösz.
Kikapcsoltad a hajtást?
Igen, uram, ki.
Hiszed vagy sem, tudom, hogy mi a fenét csinálok.
Kurvára nem kell anyáskodnod felettem.
Margo, ennél kicsivel több információra volna szükségem.
Csak annyit mondhatok, Nelson,
hogy ez a személy nagyon értékes az Egyesült Államok számára.
De ahhoz, hogy hajlandó legyen disszidálni,
ki kell hoznunk…
a családját is a Szovjetunióból.
Titkos műveletről beszélünk?
Gondolom. Lehet róla szó?
Lehet, de meg kell futtatnom feljebb.
Nelson, maga van legfelül.
Maga a Vezérkari Főnökök Egyesített Bizottságának elnöke.
Csak egyvalakinek nincs főnöke ebben a városban,
mindketten tudjuk, kinek.
Igen, tudom.
Ha ez segít, tudom, hogy éppen forrásokat kajtat az F-22-es projekthez.
Látom, nem tétlenkedett.
A NASA-nak manapság bőven vannak tartalékai, Nelson.
Egy focimeccsjeggyel már ne is próbálkozzak, mi?
Rendben, Margo, megnézem, mit tehetek.
De legalább egy hét kell, talán több is.
Köszönöm. Ez a disszidens felbecsülhetetlen érték lenne a NASA-nak.
Majd keresem.
Azt hiszed, csak téged érdekel?
- A céget akarom megmenteni! - Ne süketelj itt nekem!
Addig maradnak, ameddig kell!
Dev.
Dev!
Örülök, hogy látlak.
Ez meg mi volt?
Azt hiszik, már nem érdekel az alaptevékenységünk.
A Mars pedig jóval többe kerül, mint sejtettük.
Elbuktunk, Karen.
Leszálltunk a Marson, és miről beszél mindenki?
Nem rólunk. Semmin nem változtattunk. Vesztettünk.
Ó, ennek még messze nincs vége.
Megkeresett az egyik régi kapcsolatom a Roszkozmosztól.
Lenara Catiche. Találkozót akar a Heliosszal.
Van egy olyan érzésem, hogy ezt meg kell hallgatnunk.
Bocs, de mi ez a királyi többes?
Ezek szerint visszajössz?
Feltételekkel.
Mint például?
Teljes értékű társ akarok lenni.
Hatalommal és ügyvezető igazgatói munkakörrel.
Ez a rangkórság távol áll tőlünk.
Igen, ezzel mindenki egyenlő, kivéve téged.
Még valami?
Kell egy iroda is.
Rendes, zárható helyiség.
Ősi késztetés ez mindannyiunkban.
A felfedezés iránti vágy.
Mindegy, hány éves vagy,
az emberek mindig arra lesznek kíváncsiak, mi van a következő domb mögött.
Az egyik első emberként a Marson…
rém büszke vagyok.
Az otthon tökéletes ellentettje.
Havanna…
vibrál…
meleg…
életteli.
Hogyan írnám le az első lépésemet a Marson?
Poole parancsnokkal közösen
kinyitottuk a zsilipajtót.
Visszanéztem… Kuznyecov parancsnok ott volt mögöttem.
Mert az emberiség jövőjét a csillagok közt írják.
Bocs!
Kezdjük elölről! Töröljük!
A Mars…
egy szellem.
Ne röhögj ki!
Még sosem csináltam ilyet.
A Szovjetunióban a válaszokat az interjú előtt megkapod.
Hogy milyen?
Bizonyos értelemben minden új.
Kísérteties…
M történik, ha eltérsz a forgatókönyvtől?
Bumm. Én voltam az első a Marson!
Bumm.
Én voltam az első a Marson!
Tiszta…
de ugyanakkor elképesztően ősi.
Magányos.
Ami a szíveden, az a szádon.
Csodás hangod van.
Nem igazán értheted, míg nem vagy itt,
de ez a hely
megváltoztatja a hozzáállásodat mindennel kapcsolatban.
Amikor itt vagy…
úgy érzed, minden lehetséges.
Minden…
Minden lehetséges.
Detroitban nőttem fel,
nem sok hozzám hasonló kölyök volt arrafelé.
Akkoriban, különösen az én környékemen…
nem volt szokás kimondani, hogy meleg vagy.
Nem ronthat be Ms. Madison irodájába időpont nélkül! Uram!
- Látta a híreket? - Sajnálom!
Még nem.
Hát, valaki belefingott a nulláslisztbe.
Tyler, aki hatodik éve szolgál a NASA-nál,
nem sokkal ezelőtt jelentette be, hogy homoszexuális.
Édes jó Istenem!
- Ó, lesz ez még rosszabb is. - Mégis, hogy?
- A NASA egyelőre hallgat… - Még mindig a hadseregben szolgál.
…amiből nem derül ki,
tudtak-e Tyler őrnagy szexuális irányultságáról.
Mi a fasz ütött ebbe?
Ezt nem hiszem el!
Három hete vagyunk a Marson!
Három kurva hete!
Történelmünk legfényesebb pillanata,
és miről szól a sajtó? Will Tylerről, bassza meg!
- Megérkezett az alelnök. - Küldje be!
Nagyon sajnálom, Elnök asszony.
Szégyen, hogy ez az alak így bemocskolja az ön nagyszerű teljesítményét.
Bradford bizottsági elnök úr, mi a Pentagon álláspontja?
Még mindig katonai szolgálatban van.
Ha egy katonáról kiderül, hogy homoszexuális,
azonnal leszerelik.
Ezen nincs mit megbeszélni.
Kivéve azt, hogy még vagy két évig a Marson lesz.
Ez a fiatalember úgy döntött, hogy kinyilatkoztat valamit.
Mi pedig példát statuálunk vele.
Az amerikaiak álláspontja világos a kérdésben.
Tavaly a megkérdezettek 73%-a azt mondta,
hogy a homoszexualitás elítélendő.
A gyerekek felnéznek az asztronautákra. Példaképnek kellene lenniük.
Én mondom, Elnök asszony, ha ebben a kérdésben megingunk…
Nem ingok meg, csupán mérlegelem a lehetőségeimet.
Ez nagyon nem jött jól a munkahelyteremtő törvényjavaslatnak.
Amikor már megvan a mérsékeltek támogatása…
A katonaság sérthetetlensége
és az ország jövője forog kockán!
Bocsánat, hogy elragadtattam magam,
de minden tiszteletem mellett, Elnök asszony,
ha nem képvisel határozott álláspontot a kérdésben,
a törvényjavaslata legalább 50 republikánus szavazatot veszít.
Ha nem mutatjuk meg, hogy odafent is a mi kezünkben van a gyeplő,
garantálom, hogy a demokraták 96-ban felmossák velünk a padlót.
Köszönöm, most elmehetnek.
Graham máris Tyler leszerelését követeli.
Lieberman azt mondja, ha nem változtatunk az álláspontunkon,
gyávák vagyunk.
HAPPY VALLEY BÁZIS
Ez rohadtul elszabadult.
Ótvaros nagy vödörnyi szar ömlik majd a nyakadba,
és semmit nem tehetek ellene.
Tudom. Ez az én bajom.
Nem, hanem a küldetésé, azaz az enyém.
Nem értem, miért nem bírtad ki, míg hazaérünk.
Egész életemben vártam.
Többé nem tagadom meg, ki vagyok.
Ezt értem, Will. Nagyon is.
Valóban?
Ez meg mit akar jelenteni?
Honnan tudjam, hogy nem tart istenkáromlónak maga is?
Ó, ne már! Ez… Ez túlmegy minden határon.
De Isten az Édenkertet egy sivatagból teremtette, igaz?
Tiszta lappal indult, nem? Olyannal, mint ez itt.
Ott álltam kint, és egy új, érintetlen világot láttam magam előtt.
Arra gondoltam,
miért ne ültethetnénk el egy új tudás fáját. Miért ne
kezdhetnénk elölről?
Kinek van joga megmondani 100 millió kilométerre a Földtől,
mi számít bűnnek, és mi nem?
Ez nem Istenről szól,
hanem a NASA-ról.
Ha bajod van, szólsz a felettesednek.
Nem bököd ki egy országos tévén, mintha a reggeli bulvárműsorban ülnél.
Fogalma sincs, mit jelent ekkora titkot hordozni.
Tudván, hogy ha kiderül, ki is vagyok valójában, akkor…
Akkor mi lesz?
Elítélnének csak azért, mert olyan vagy, amilyennek születtél.
Ugyan már, Will!
Több mint 20 éve vagyok a NASA-nál,
és egy perc nem telik el úgy, hogy ne tudnám, hogyan néznek ránk.
Szóval, hagyjuk ezt az „én nem tudom, milyen ez”-dumát.
Melegnek lenni nem ugyanaz, mint feketének.
Ebben igazad van.
Neked megadatik a luxus, hogy elrejtsd.
A luxus?
- Érted te, mire céloztam. - Nem, nem értem.
Ha jól tudom,
a küldetésünk nem az univerzum erkölcsi szövetének helyreállítása.
Hanem létrehozni egy fenntartható bázist, és túlélni.
De mit jelent maga a túlélés? Ha mi…
Azt, hogy eleget foglalkoztál magaddal,
és eredj megjavítani a kurva klímát!
Most!
- Üdv a Heliosnál, Lenara! - Köszönöm.
A vezérigazgatónkat, Karen Baldwint már ismeri.
- Hogyne. - Jó ismét látni.
Én is örülök.
Erre, hölgyeim és uraim!
VÍZJÉG MÉLYSÉGE
Ez elképesztő.
Akkora víztározó van a felszín alatt, mint a Tahoe-tó.
Ez fenntarthatna egy Houstonnál nagyobb Mars-kolóniát.
A helyszínre jutáshoz légi szállításra lenne szükség,
amivel a NASA nem rendelkezik,
így, hogy a Sojourner nem tud többé felszállni.
Bérbe vennénk az önök leszállóegységét, hogy elrepülhessünk ide,
és egy fúrójukat, hogy kinyerhessük a vizet.
Hol van ez a víztározó?
Sajnálom, de ezt jelenleg nem áll módomban elárulni.
Kéne az MSAM-ünk, hogy elmenjenek a vízért,
amit a mi fúrónkkal hoznának felszínre, de titkolóznak.
Amint megegyezünk az árban, Dev,
minden szükséges infót átadunk.
Na jó.
A feléhez mit szólnak?
Minek a feléhez?
A tározóból felhozott vízének.
Kizárt dolog.
Hát, akkor sok sikert!
Értsék meg, ezt a vizet mi fedeztük fel!
Az MSAM jelenleg a Főnix feltankolásával foglalkozik.
Ha azt akarják, írjuk felül a küldetésünk menetrendjét,
és igénybe vennék az időnket és erőforrásainkat, az ennyibe kerül.
Hahó, Kuz!
Nem Kuz a nevem.
Mi ez a közös küldetés,
amit holnapra terveznek a Heliosszal közösen?
Ez nem tartozik magára.
Nem tartozik rám? Itt hédereznek a bázisomon,
zabálják a kajámat, isszák azt a kevés vizemet.
Itt sem lennének, ha nem vagyunk jó fejek.
És akkor mi mik vagyunk?
A tulajdonuk? Úgy ugrálunk, ahogy fütyül?
Ne jöjjön nekem ezzel a baromsággal! Tartozik egy válasszal!
Semmivel se tartozunk.
Mi a baj? Jól vagy?
Aha, csak fáj a fejem.
A klíma továbbra sem megy, itt meg rekkenő hőség van.
Csak nem bántad meg, hogy nem ültél be apád mellé?
Amint megy a klíma, megoldjuk a vízhiányt és a CDRA-gondokat…
A széndioxid-szűrőkkel is baj van?
Ja, kicsit magas a CO2-szint.
Páran kicsit szédülnek, nem komoly.
Kel, ez nagyon nem kóser így.
Ne aggódj, oké?
A bázissal rengeteg technikai problémánk akadt.
Gondolom, itt üt vissza, hogy két évvel korábban jöttünk.
Figyu, hamarosan találkozunk!
A Helios leszervezett egy közös kutatást a szovjetekkel.
- Komolyan? - Aha.
Miféle kutatást?
Nem árulhatom el.
Ez komoly?
A lányom vagy,
de más a munkáltatód, szóval…
Vettem.
Hamarosan látjuk egymást.
Tűkön ülök.
Szeretlek, Kel. Örökké.
Örökké.
- Megvagy, kis rohadék! - Mi az?
Hűtőcsődugulás.
A szelep a landoláskor sérülhetett meg,
és ki kell cserélnem. Tessék.
Fogd meg! Tessék, haver.
Köszi.
Segítenél leereszteni a folyadékot?
Gyerünk már! Két kéz kell ide.
Ki kell menni, ellenőrizni a hűtőszivattyút.
A szivattyút? Minek? Mondom, hogy rossz a szelep.
Egy rossz pumpa is megrongálhatta a szelepet.
Jó, de ezt akkor is ki kell cserélni.
Aha.
Mi ütött beléd, haver?
Semmi.
Csak unom, hogy ti, amerikaiak állandóan a kurva kiskaput keresitek.
Új beosztás? Két éven át készültetek a lakómodul üzemeltetésére.
Nincs alkalmasabb emberem erre.
Nos, aggódom az egészségem miatt.
Micsoda?
Ó, ne már!
Nem fordult meg a fejében?
Te is tudod, hogy indulás előtt mindenkit leteszteltek HIV-re.
Két héttel indulás előtt. Bármi történhetett abban az időben.
Az elég valószínűtlen.
A sugárzás gyengíti az immunrendszert.
Ha idefent fertőz meg az immunhiányos vírus,
jóval kisebb esélyünk van a túlélésre, mint a Földön.
Hidd el, ha idefent meghalunk, azért lesz,
mert nem üzemeltük be időben a kurva bázist,
és nem Will Tyler miatt!
- Hallgasson meg… - Hé!
OXIKODON-HIDROKLORID
DEXTROAMFETAMIN-SZULFÁT
Figyu, Danny!
- Igen, Ed? - Gyere csak!
Beszélni akarok veled, mielőtt átmegyek a NASA-hoz.
Hogy van a kezed?
Tök jól.
Beszélni akarok veled…
arról, ami korábban volt.
Ó! Elnézést, uram!
- Túllőttem a célon. - Nem, nem.
Igazad volt.
Csak vigyázni akarok rád,
ami viszont nem fair.
Felnőtt ember vagy, képzett űrhajós.
Köszönöm, uram.
És biztos nem örülsz annak,
hogy egy ilyen sérülés miatt felküldelek a Főnixre.
Szóval…
Megváltoztatom a szabályokat. Mit szólsz?
Vettem.
Holnap visszajövök az orosz küldetés előtt,
és beszélünk még erről, jó?
- Igen, uram. - Rendben, helyes.
A MOCSÁR
Szerinted hallanak?
Alig várom, hogy megismerjem apádat.
Oroszországban nagyon híres.
Jó, hogy említetted.
Tisztázzunk valamit, mielőtt ideér!
Nem tudhat erről.
Miért nem?
Legyen annyi elég, hogy ha megtudja, agyonvág!
Éjjel becipel a zsilipbe, kihajít,
és balesetnek tünteti fel.
Szóval, ha rákérdez, nem is ismersz.
Oké.
Eleve minek jön ide?
Poole parancsnok szerint van egy közös küldetésetek a Heliosszal.
Nem tudom, mit mondhatnék.
Miért? Azt hiszed, beárullak Margo Madisonnak?
Nem, csak… Nem tudom, mit mondhatnék.
Nem bízol bennem.
Nem erről van szó.
Nem… Nem tudom, mit mondhatnék.
Vettem. Köszi.
Szia, Bob!
Ki az a Bob? Maga?
- Azt hittem… - Nem, nem, ez csak egy belsős poén.
- Ó, hogy vicc! - Ja, az.
Grigorij Kuznyecov parancsnok vagyok.
Ed Baldwin.
- Apa! - Kölyök!
Kölyök!
Csiripelték, hogy van egy kis probléma
a széndioxid-szűrőkkel.
- Hoztam hát újakat. - Kösz, Ed.
Van még más is.
Te aztán jól felpakoltál!
Gondoltam: Mi értelme ennek a sok mindennek,
ha nem oszthatom meg azokkal, akiknek valóban szükségük van rá?
Kecskesajt fokhagymás pirítóson?
Pácolt bárányborda mentamártással!
Olvadt csokis lávatorta!
Nevezhetjük akár az első marsi hálaadásnak.
Boldog hálaadást!
Most, hogy mind itt vagyunk, mondanék egy tósztot.
Gratulálok, Dani, nem semmi volt, ahogy lehoztad a hajót.
Kösz, Ed!
Mondjuk, csak nekem sikerült épségben lejutnom a felszínre.
És ezt azonnal elcserélnéd az elsőségért.
Ahogy mondod.
Egy remek versenyre!
Az új otthonunkra!
És a visszaútra!
Hú, ez a legjobb vodka, amit valaha próbáltam!
A szibériai Kolcovóból származik. A legjobb az egész országban.
Azt kapd ki! Gyere, vegyél belőle,
mielőtt a keselyűk megesznek mindent!
Mi még nem ismerjük egymást.
Ed Baldwin.
Alekszej. Örvendek, uram!
Nos, milyen együtt melózni a lányommal?
Kivel?
Öö, K-K-Kellyvel. A lányommal.
Ó! A lánykával! Kedves teremtés.
A lánykával?
Négy hete egy légtérben tartózkodik a lányommal,
és a nevét sem jegyezte meg?
Én, hát… Izé…
Istenverte ruszkik!
EXKLUZÍV - WILL TYLER TELJES INTERJÚJA
Detroitban nőttem fel,
nem sok hozzám hasonló kölyök volt arrafelé.
Akkoriban, különösen az én környékemen,
nem volt szokás kimondani, hogy meleg vagy.
Nehéz gyerekkorom volt.
Sokat bántottak.
Voltak olyan napok, amikor kész voltam feladni…
amikor úgy éreztem, jobb lesz a világnak nélkülem.
De nem adtam fel,
és most itt vagyok.
Az első meleg férfi a Marson.
Szóval, ha egy olyan kölyök vagy, aki azt gondolja, hogy selejtes,
és a világ jobb lenne nélküle…
Hidd el nekem, hogy a világgal van baj, nem veled!
Tudom, hogy rengetegen lesznek
akik haragudnak majd rám azért, mert kimondtam ezeket a dolgokat.
De ha én nem mondom ki, akkor ki?
Minek ideküldeni embereket,
ha nem mondhatjuk ki azt, amit a világunkról gondolunk?
Szóltak, hogy mocsokságot festettek az anyja házára Detroitban.
Ez borzasztó!
Oly sok területen értünk el haladást, erre tessék.
Utálom, hogy ez történik vele…
de az igazság az, hogy ő hozta magát és minket is ebbe a lehetetlen helyzetbe.
Mandátumokat vesztettünk az időközin.
A munkaügyi reform borotvaélen táncol.
És ha azt akarod, hogy maradjon esélyed az újraválasztásra,
távol tartod magadat ettől az egésztől.
Valahogy át kell vennünk a narratíva irányítását.
Mi értelme van…
itt ülnöm?
- Nem is értem… - Ellen, Ellen.
Hagyni kellene, hogy a hazáját szolgálja!
Egyetértek, de egy csapásra nem változtathatunk meg mindent.
Az ország nem áll rá készen, és ezt te is tudod.
Jobban, mint bárki.
Én…
Én soha…
Még soha nem mondtam el neked, de az Apollo 24-en,
amikor eléggé kilátástalan volt a helyzet…
Kitálaltam Deke Slaytonnak…
Pamről, meg minden másról.
- Azta! - Soha nem felejtem el a reakcióját.
Nem düh volt, vagy undor, egyszerűen csak…
csalódottság.
Azt mondta: „Soha ne mondd el senkinek! Csak ezt fogják látni.”
Sajnálom, El. Ez…
A maga módján csak segíteni akart.
Tudta, nagy árat fizetnék…
- Várj, várj csak! - Mi az?
Egy prof a Northwestern Egyetemen írt erről egy tanulmányt.
A hadseregben szolgálókat leszerelhetik,
- ha elismerik, hogy melegek, igaz? - Igen.
De mi van akkor, ha a kérdést nem lehet feltenni?
Akkor szolgálhatják a hazájukat…
Mostantól nem kérdezzük.
Nem üldözzük. Mi nem nyomozunk.
A vezérkari főnökök nem mennek bele.
De hiszen te vagy a főparancsnok!
Túl messzire mennénk a republikánusok szemében,
- de nem elég messze a demokratákéban. - A tökéletes kompromisszum.
Idegesítsd fel mindkét oldalt, irányítsd a vitát.
- Tom imádta volna. - Pontosan.
Ez lehet az első lépés a valódi változás felé.
Kis lépés,
de véget vetne a végtelen nyomozásnak, a zaklatásnak…
És egy elnöki utasítással megvan.
És megint a Mars lesz a téma.
Pontosan.
De mi lesz…
Mi lesz Will Tylerrel?
Neki ez már nem számít.
Nem, neki már nem.
- Jöjjön be, Szergej! - Köszönöm.
Catiche igazgatónak újabb kérése van.
Még több műholdfelvételt kér.
Van ennek köze a titokzatos, közös küldetéshez,
amire holnap mentek a Heliosszal?
Nem tudom. Mostanában nem mondanak nekem semmit.
Köszönöm.
Nem baj?
Csodás ez a gyűjtemény.
Köszönöm.
Ezt nagyon szeretem.
A B oldal utolsó száma különösen…
csodálatos.
- Esetleg feltehetném? - Persze.
- Ó! Igazán sajnálom. - Jaj, ne!
Nuri, van az asztalánál zsebkendő?
- Vagy… - Igen, asszonyom.
Igen, az jó lesz. Kösz.
- Nagyon sajnálom. Én… én… - Ugyan, semmi baj.
Rendetlenséget csináltam a szép irodádban.
Jobb, ha megyek.
Későre jár.
Oké.
Jó éjt!
Folyékony víz? Egész idő alatt eltitkolták előlünk?
Nem megmondtam?
- Nem bízhatunk bennük. - Halkabban!
Ki nem szarja le őket? Szeretném, ha hallanák.
Valamiben sántikálnak.
Ki kellene hajítanunk őket innen, mielőtt még több kárt okoznak.
- Nem kéne itt lenniük. - Mire készülsz?
Közlöm Poole parancsnokkal a híreket.
Tudnia kell, hogy patkányok vannak a bázisán.
- Aha. - Maga tök vicces!
Csendet! Csendet! Csendet!
Egy orosz anekdota szerint Rettegett Iván,
aki valóban rémes alak volt, remek bálokat rendezett.
De amikor a vendégei távoztak volna, rettenetesen felbőszült.
Hogy maradásra bírja őket, tíz tósztot mondott.
Tudom, nincs elég pohár, úgyhogy osztoznunk kell.
- Rendben van. - Oké.
Na, kezdjük!
Tízet?
Zasztolnaja!
Azokra, akik maradnak!
Oké, hadd szóljon!
Vizet találtak.
- Folyékonyat, a föld alatt. - Ez a beszéd!
És az oroszok hónapok óta tudják!
- Ennek semmi értelme. - Nincs hát.
Na jó.
Na jó, hadd szóljon!
Vágjunk bele!
- …a helyét még nem tudjuk, de… - Második!
Podjemnaja!
Azokra, akik felálltak az asztal mellől!
Jöhet a harmadik!
Zavorotnaja!
Azokra, akik kijutottak a kapun!
Ó, bárcsak én lennék az!
Nem ezen a kapun. Ja.
Ebből majdnem búvárital lett!
Tessék, haver!
Negyedik! Bocs, de készüljetek! Jön a negyedik.
Apa!
Mióta mond nemet egy orosz a vodkára?
- Kösz, nem kérek. - Nem fog tetszeni,
de szerintem Dimitrijnek kell még egy feles.
Oké.
Mi a baj?
Nem kérek több vodkát.
Kérlek, Rolan, csak mondd ki!
Mondd a szemembe!
Csak tessék! Légy férfi!
- Ó, Will, Will… - Azt mondtam, beszélj!
El kellett volna mondanod!
Bocs, nem tudtam, hogy rád tartozik.
Bezzeg a fél világra igen?
- Helyben vagyunk. - Igen, helyben.
Jogom volt tudni.
Közös a szállásunk, együtt melózunk.
- Testvérként néztem rád. - Nem vagy a testvérem!
Hazug disznó vagy!
Hé!
A fenébe is! Hé!
Hé!
Jól vagy?
Elég! Elég ebből!
Mi olyan vicces?
Maguk, amerikaiak fegyelmezetlen népség.
Mi, amerikaiak?
Bezzeg azzal az amerikaival nincs baja.
- Dani, mit… - Nem, nem.
Most én beszélek.
Tudom, mire készültök.
Folyékony halmazállapotú víz, mi?
- Hogy mi? - Úgy bizony, Kel.
Megütötték a főnyereményt,
és úgy hagynak itt minket, mint Szent Pál az oláhokat.
Igyunk hát erre a gyönyörű új barátságra
a Szovjetunió és a Helios között!
A kommunizmus és a kapitalizmus násza. Kitalálni sem lehet jobbat.
Ugyan már, Dani! Ne már!
Ez valami vicc?
Azok után, amin átmentünk?
Egy pillanat…
Sajnálom, hogy nem szóltam,
de alá kellett írnom egy titoktartási megállapodást,
ha hiszed, ha nem.
Nesze neked, vállalati szarakodás…
- Víz? Folyékony? - Aha.
Ha az oroszok mérései helyesek,
ez az erőforrás képes eltartani egy nagy létszámú kolóniát is.
Apa, ez sokkal többet jelent ennél.
Ha van élet valahol ezen a bolygón, az a vízben van.
Hát, élet nem létezhet napfény nélkül, fotoszintézis nélkül.
Aha, és amikor a csapatommal az Antarktisz jege alatt találtunk életet
pontosan ilyen körülmények között?
Ez más.
Az.
Ez sokkal jelentősebb.
Egy másik bolygón fedezhetjük fel az élet nyomát!
Megváltoztatja az elképzelésünket arról, kik vagyunk, honnan jöttünk, hová tartunk.
Hát ja, hacsak meg nem ölitek addig…
Majd gondoskodom róla, hogy elvégezzük a megfelelő vizsgálatokat a mintán.
Ellenőrizzük, van-e benne valami, mielőtt elkezdjük a vízgyűjtést.
Látnom kell a mintákat.
A felszerelésem érzékenyebb, mint a tiétek vagy az oroszoké,
és nem csak erről van szó. Ebben részt kell vennem.
Oké, oké.
Te nyertél. Megint.
Meglátom, mit tehetek.
Kösz, apa!
A dolgok jól haladnak idefent.
Készen állunk, hogy felvigyük az oroszokat a Melas Chasma feletti gerincre,
és…Jó lesz látni Kelt.
El sem hiszem, hogy együtt vagyunk egy másik bolygón,
de még nem találkoztunk.
Mindegy, Karen, nem ezért küldöm ezt.
Valamit még meg akartam említeni.
Kezdek aggódni Danny miatt.
Egy ideje nagyon furán viselkedik.
Dekoncentrált.
Szeszélyes, lobbanékony…
Ugyanezt láttam Gordónál ’74-ben.
Nehéz ezt megmagyarázni,
és folyton eszembe jut, amit Danielle mondott indulás előtt.
Talán hiba volt, hogy felhoztuk ide.
Ő csak… Daninak igaza van.
Nem neki való ez. Mindegy, én…
Jó napot!
Mostantól elnöki rendelet tiltja meg,
hogy a fegyveres erőknél szolgálók szexuális orientációjára
rá lehessen kérdezni.
A rendelet megtiltja az USA fegyveres erőinél szolgálóknak,
hogy nyilvánosságra hozzák ezt az információt.
És megtiltja a homoszexuális egyéneknek, hogy a fegyveres erőknél szolgáljanak.
Elnök asszony! Elnök asszony!
Elnök asszony,
a döntésnek milyen hatása lesz Will Tylerre?
Tyler őrnagy becsülettel szolgálta hazáját,
de tettei sértik a Védelmi Minisztérium érvényben lévő irányelveit,
így hazatérése után kénytelen lesz távozni a hadseregből.
Eközben Washingtonban hevesen támadják a Wilson kormány új,
Első az egyenruha nevű intézkedését,
mind a jobb-, mind a baloldalról.
Konzervatív politikusok úgy emlegetik az elnöki döntést,
mint „kapituláció az erkölcstelenség előtt,”
míg a demokraták „melegellenesnek és elnyomónak” tartják.
Kalifornia állam képviselője, Barbara Boxer nemtetszését fejezte ki…
Bocs a késésért.
…mondván, az ő 1991-es törvényjavaslata nem járt sikerrel…
Mi újság?
…hogy Wilson „erőtlen elnöki parancsával” ellentétben korrigáljon egy rossz döntést…
- Ja, hogy az. - …amiről azt mondta,
- hogy szégyenletes és igazságtalan. - „Első az egyenruha”?
Miért nem nevezik nevén? „A melegek az utolsók.”
Még Kanadában is, ahol a leszbikusok, melegek és biszexuálisok beléphetnek a…
Az a legrosszabb az egészben, hogy Larry tényleg jó ötletnek tartja.
Persze hogy annak tartja.
Fogadok egymillió dollárba, hogy Larry ötlete volt.
Nézd, tudom, hogy elvagy a fickóval,
de nős, és a világ legbefolyásosabb nője a felesége.
- Nem tudom, hogy képzelted… - Megvesztél?
Senki sem figyel.
Ez Washington, szó szerint mindenki figyel.
Istenem, nem kellett volna elmondanom.
- Az Ovális Irodában már csináltátok? - Nem.
Oké, egyszer.
Jézusom!
Bocs, csak látom magam előtt Nixon arcát.
Az nem semmi lenne.
Merre?
Dupont Circle.
Hahó!
El sem tudod képzelni, mit mesélt nekem Jeremy Zielke!
Itt vagy a városban?
Nem, nem telefontéma.
Oké, megyek.
A feliratot fordította: Varga Attila